
REFERAT
privind aprobarea proiectului “Cultural Heritage in Everyday Life in the Border Areas” (Moştenirea culturală în viaţa de zi cu zi în zona de graniţă) câştigat de Liceul Teoretic “Dositei Obradovici” şi Colegiul Naţional “C.D. Loga” din Timişoara şi finanţat prin Programul  de Cooperare Transfrontalieră IPA România – Republica Serbia
Liceul Teoretic “DOSITEI OBRADOVICI” din Timişoara, în parteneriat cu Colegiul Naţional “C.D. Loga” din Timişoara, şi Liceul Borislav Petrov- Braca din Vârşeţ, Serbia, ca Leader de proiect, au câştigat proiectul “Cultural Heritage in Everyday Life in the Border Areas” (Moştenirea culturală în viaţa de zi cu zi în zona de graniţă) – din cadrul Programului de Cooperare Transfrontalieră IPA România – Republica Serbia, astfel cum rezultă din lista cu proiectele aprobate ale axei prioritare 3, din cadrul Programului de cooperare transfrontalieră IPA România – Republica Serbia, în care figurează la numărul 57, listă ataşată prezentului referat. 
În vederea întocmirii documentaţiei necesare semnării contractului de finanţare, Biroul Regional de Cooperare Transfrontalieră din Timişoara, prin Adresa cu nr. ieşire 3004/03.12.2010, a solicitat celor 2 licee hotărârea Consiliului Local al Municipiului Timişoara din care să rezulte acordul pentru cofinanţarea proiectului din bugetul local, întrucât Consiliul Local Timişoara este ordonatorul principal de credite. 

Date fiind cele prezentate, precum şi faptul că Liceul Teoretic “Dositei Obradovici” şi Colegiul Naţional “C.D. Loga din Timişoara” nu au venituri proprii, iar ordonatorul principal de credite este Consiliul Local al Municipiului Timişoara, Liceul “Dositei Obradovici” a solicitat în numele ambelor licee timişorene partenere în proiect, prin adresa cu nr. de ieşire SC2010- 978/13.12.2010, înregistrată la Primăria Municipiului Timişoara cu nr. SC2010-030310/17.12.2010, efectuarea demersurilor legale necesare pentru includerea în bugetul local 2011 a sumei de 550,76 Euro, reprezentând contribuţia proprie a celor 2 licee timişorene în proiect, precum şi echivalentul în lei a sumei de 14.858 Euro de care este nevoie pentru derularea proiectului în primele 6 luni de activitate. Suma de 14.858 euro constituie avans rambursabil şi se va recupera prin cereri de rambursare.

Proiectul “Cultural Heritage in Everyday Life in the Border Areas” (Moştenirea culturală în viaţa de zi cu zi în zona de graniţă) se va derula pe parcursul unui an, iar principalele activităţi din proiect sunt următoarele:
1.Activităţi pregătitoare
1.1. Crearea grupurilor de cercetare alcătuite din elevi;
2. Crearea şi actualizarea unei pagini web;

3. Pregătirea activităţilor de cercetare;

4. Cercetarea efectuată de elevii sârbi în România
4.1. Cercetarea având ca obiect graiurile sârbeşti din România;
4.2. Cercetarea având ca obiect jargonul elevilor din Liceul “Dositei Obradovici” din Timişoara;
4.3. Cercetarea având ca obiect jargonul elevilor din Colegiul Naţional “C.D. Loga” din Timişoara;
4.4. Cercetarea având ca obiect cântecele populare ale sârbilor din România;

4.5. Cercetarea având ca obiect viaţa de zi cu zi a sârbilor din România în zilele noastre şi în trecut;
5. Cercetarea efectuată de elevii români în Serbia.
5.1. Cercetarea având ca obiect graiurile româneşti din Serbia;

5.2. Cercetarea având ca obiect jargonul elevilor vorbitori de limba română din Borislav Petrov- Braca din Vârşeţ, Serbia;

5.3. Cercetarea având ca obiect cântecele populare ale românilor din Serbia;

5.4. Cercetarea având ca obiect viaţa de zi cu zi a românilor din Serbia în zilele noastre şi în trecut;

6. Întâlniri
6.1. Întâlnirile pe parcursul cercetării;

6.2. Analiza informaţiilor adunate;

6.3. Publicarea unui buletin informativ (diseminarea informaţiilor);

6.4. Pregătirea şi crearea unui dicţionar;

6.5. Transpunerea dicţionarului pe CD;

6.6. Crearea unei Antologii bilingve de poveşti vechi;
6.7. Crearea de filme de scurt metraj;

7. Workshopuri (Ateliere)
8. Procesarea lingivistică şi muzicală a cântecelor populare române şi sârbe;
9. Organizarea unui festival pentru prezentarea rezultatelor proiectului;
10. Informare şi publicitate
11. Evaluarea internă. 
Proiectul presupune achiziţia de echipamente, transport, traduceri, publicări, catering pentru festival, achiziţie de produse de papetărie şi birotică, utilităţi (apă, căldură, Internet), servicii de birou (telefon, fax, electricitate).
Valoarea totală a proiectului este de 95.107 Euro, iar contribuţia proprie a celor 2 licee timişorene în proiect este în cuantum de 550,76 Euro, astfel cum rezultă din tabelul cu sursele de finanţare a proiectului, ataşat prezentului referat. Suma de 550,76 euro este alcătuită din contribuţia proprie în proiect a Liceului Teoretic “Dositei Obradovici” (partener 3 în proiect), în sumă de 167,08 euro şi contribuţia proprie în proiect a Colegiului Naţional “C.D. Loga din Timişoara (partener 2 în proiect), în sumă de 383,68 euro.
Suma de 14.858 Euro cu titlu de avans rambursabil, de care este nevoie pentru derularea proiectului în primele 6 luni de activitate, este alcătuită din avansul necesar pentru Liceul Teoretic “Dositei Obradovici” din Timişoara , în sumă de 4934 euro şi avansul necesar pentru Colegiul Naţional “C.D. Loga din Timişoara, în sumă de 9924 euro, conform tabelului cu cu cheltuielile eligibile estimate, ataşat prezentului referat.
Având în vedere cele mai sus menţionate, 
Propunem următoarele:
1. aprobarea proiectului „Cultural Heritage in Everyday Life in the Border Areas” (Moştenirea culturală în viaţa de zi cu zi în zona de graniţă), în valoare totală de 95.107 Euro, câştigat de Liceul Teoretic “Dositei Obradovici” şi Colegiul Naţional “C.D. Loga” din Timişoara şi finanţat prin Programul de Cooperare Transfrontalieră IPA România – Republica Serbia.
2. aprobarea alocării în bugetul local al Municipiului Timişoara a sumei de 550,76 Euro, reprezentând contribuţia proprie în proiect, sumă alcătuită din:
- contribuţia proprie în proiect a Liceului Teoretic “Dositei Obradovici”, în sumă de 167,08 euro.
- contribuţia proprie în proiect a Colegiului Naţional “C.D. Loga” din Timişoara, în sumă de 383,68 euro.
3. (1) aprobarea alocării în bugetul local al Municipiului Timişoara a echivalentului în RON a sumei de 14.858 Euro pentru finanţarea activităţilor din primele 6 luni de implementare a proiectului „Cultural Heritage in Everyday Life in the Border Areas” (Moştenirea culturală în viaţa de zi cu zi în zona de graniţă), cu titlu de avans rambursabil, sumă alcătuită din:

- avansul necesar pentru Liceul Teoretic “Dositei Obradovici” din Timişoara, în sumă de 4934 euro.

- avansul necesar pentru Colegiul Naţional “C.D. Loga” din Timişoara, în sumă de 9924 euro. 
(2) Suma de 14.858 Euro Euro se va recupera în termen de maxim 3 luni de la finalizarea proiectului.

